Vita:Katona József (egyértelműsítő lap)

message: Én egyáltalán nem találtam Katona József nevű építészt a neten böngészve (max egy ilyet), illetve a hozzá a PIM-ben megadott Alpár Ignác-emlékérmesek között sem találom a nevét és jegyzetben is jelezte valaki, hogy nem találta a jelzett NSzab.-ban ( csak azért pingellek, hogy ilyenkor hova érdemes fordulni? Úgy tudom, te is közreműködő voltál az adatbázis megújításában). Biztos, hogy wiki-nevezetes egyáltalán és itt kell, hogy legyen a felsorolásban? Én pillanatnyilag szerkesztési nézetbe rejtettem... de nem ellenkezem, ha ezt "feloldja" valaki. Fauvirt vita 2018. április 21., 19:24 (CEST)
replies: text: Na de tudjuk, hogy nem a net az egyetlen forrás, sőt! :) Katona a TTI műszaki igazgatóhelyettese, főmérnöke volt 13 éven keresztül, 1964-ben kapott Alpár-díjat, feltehetően a magyar lakótelepek típusházainak kidolgozását koordinálta, illetve része lehetett magának a TTI-nek a létrehozásában, önállósodásában is. A Magyar tervezőirodák története c. könyv és a Schéry-féle Évek művek alkotók c. kötet is említi. Kétségtelen, hogy a magas beosztása ellenére a neten kevés információ található róla, ebben közrejátszhat az is, hogy már jóval az internet előtt nyugdíjba vonult, illetve az, hogy pusztán a neve alapján nehezen azonosítható. Egyébként ilyenkor érdemes a piros linkre mutató további szócikkeket is megnézni: az Alpár-emlékéremre ott a pontos forrás a szerk. allapomon található félkész szócikkben, és a TTI-szócikkben is említődik. A halálozási dátum bizonytalanságra vonatkozó bejegyzést is én írtam, mert a jelzett Népszabadság-lapban nem volt benne. Írtam is Turokacinak, aki a PIM adatbázisának dolgos karbantartója, majd egyszer talán később pontosítódik a dátum. Mindettől függetlenül nem hinném, hogy ne lenne nevezetes a Wikipédia számára, csak ő is azok közé tartozik, akiknek az életrajza talán csak évtizedek múlva íródik majd meg - ha egyáltalán. Palotabarát vita 2018. április 22., 00:09 (CEST)
replies: text: : Köszönöm, így már (ahogy írtam is, az, hogy én nem találtam semmit, nem jelent semmit), valamivel másabb a helyzet. Az off-forrást és a fontosabb adatokat hozzá tudod írni? Azért is fontos lenne, hogy ne Wikipédia-szerte legyen elszórva az infó, hogy más már ne fusson bele ebbe, mint én? A PIMes szerktársat pedig jegyzem. ;o) Fauvirt vita 2018. április 22., 00:33 (CEST)

text: :Megcsináltam... azért legközelebb lehetőleg, ha van a kezed ügyében van több másik is, ne csak egy olyan forrást adj meg, ami ráadásul kétséges adatot közöl... Fauvirt vita 2018. április 22., 14:29 (CEST)
Kösz. Most már olyan forrást is felsoroltál, amit nem is ismertem :) Egyébként a halálozási évre nincs más forrás. Palotabarát vita 2018. április 22., 23:26 (CEST)

text: Örülök, főleg ha használható! Igen, én is próbáltam felkutatni, így leltem a más forrásokat, de se a születésére, se a halálozására nem találtam még csak utalást se... Annyi, hogy ha jól tudom, a 70-es években 60 év volt a nyugdíjkorhatár - kérdés, hogy abban az időben mennyire lehetett ezt kitolni és hogy élt-e ezzel a lehetőséggel... 73-60=1913, de ha 65 akkor 1908 - ez már közelebb van a 82-75/76-hoz... (szerinted amúgy a CEU-s OSI forrásban az 1953 az jelenti, hogy akkor ekkortól lett minisztériumi alkalmazott/főmérnök(?) vajon?) Esetleg  (mert ő szokott ilyen kérdésekben csodákat művelni ;o) ) a familysearch.org vagy más általad használt forrás nem nyújt ebben segítséget? Fauvirt vita 2018. április 23., 10:35 (CEST)
Én az Arcanumot nyálaztam át oda-vissza, de képzelheted, hogy ilyen névvel hány találat volt. Ami kiderült, az kevés egy életrajzi szócikkhez, de ahhoz elég volt, hogy megelőlegezzem neki a nevezetességet. Maga a halálozási jelentés azonban nem került elő (sem a megadott napon, sem előtte, sem utána a közeli napokon), ezért írtam bele megjegyzésbe, hogy az a forrás, ami a PIM-be szerepel, nem pontos. A fentieken kívül azonban simán lehet, hogy szakdolgozatban, vagy építészeti szakfolyóiratban megjelent már róla több információ, akár teljes életrajz, nekrológ, esetleg más méltatás is, csak nem került a szemem (szemünk) elé. A familysearch nekem még soha nem segített pont a gyakori névegyezőségek miatt, ott bevallom nem is kerestem. Palotabarát vita 2018. április 23., 11:56 (CEST)
ui.: a CEU-forrással kapcsolatos kérdésedre sem tudok biztosat mondani, simán lehetett egymással párhuzamosan több tisztsége, ezek a tól-ig határok elég képlékenyek. Dolgozhatott egyszerre a minisztériumban, a Lakótervben és a TTI-ben is, hiszen egy nagy projektet vitt, aminek a feladatait három intézmény közt osztódtak el... Palotabarát vita 2018. április 23., 12:00 (CEST)
thread_title:  Katona József építész